Washington (savezna država)

je jedna od 50 američkih saveznih država. Nalazi se na pacifičkom sjeverozapadu Sjedinjenih Američkih Država i izlazi na Tihi Okean. Graniči sjeverno sa Britanskom Kolumbijom, istočno sa saveznom državom Idaho i južno sa saveznom državom Oregon. Washington je dobio naziv po prvom predsjedniku Sjedinjenih Američkih Država, Georgeu Washingtonu.http://mentalfloss.com/article/31100/how-all-50-states-got-their-names Današnji dijelovi države su bili zapadni dijelovi teritorije Washington, koju je predala Britanija 1846. godine Oregonskim dogovorom kako bi riješila problem oko granica Oregona.http://www.u-s-history.com/pages/h2406.html Postao je 42. savezna država 1889. godine.http://www.historylink.org/index.cfm?displaypage=output.cfm&file_id=5210

Washington je 18. po veličini i 13. po naseljenosti od 50 saveznih država. Otprilike 60% stanovnika savezne države živi u metropolitanskom području grada Seattle koji je centar transporta, poslova i industrije zajedno sa regionom Puget Sound, koji je uska prevlaka blizu Tihog okeana i sastoji se od velikog broja otoka, fjordova i zaliva kojih su izdubili glečeri. Ostatak države se sastoji od prašuma zapadno, planina u zapadnom, centralnom, sjeveroistočnom i jugoistočnom dijelu države i polusušnih sliva u istočnom, centralnom i južnom dijelu savezne države. Nakon Kalifornije, Washington je drugi po broju stanovnika na zapadnoj obali i cijelom zapadnom regionu Sjedinjenih Američkih Država.http://www.census.gov/2010census/data/

Washington je vodeći proizvođač drva. Samo geografska lokacija savezne države omogućava rad sa jelama, kokutom, bijelim i drugim vrstama bora, smrekom, arišem i kedrom.http://www.dnr.wa.gov/publications/em_fwfeconomiclow1.pdf Takođe je najveći proizvođač jabuka, hmelja, krušaka, malina, ulja zelene nane i trešanja te se nalazi na visokom mjestu po pitanju proizvodnje kajsija, špargli, graška, grožđa i krompira. Stoka, kao i hrana za stoku sačinjavaju važan dio u ukupnoj ekonomiji poljoprivredne industrije u Washingtonu kao i komercijalno pecanje lososa, halibuta i ostalih riba.

Industrije Washingtona se sastoje od proizvodnje aviona i raketa, brodova i ostale transportne opreme, prevoza klada, prerade hrane, metala i metalnih proizvoda, rada sa hemikalijama i mašinama.http://www.city-data.com/states/Washington-Industry.html Washington ima preko 1,000 brana uključujući Grand Coulee branu, izgrađenu u svrhu navodnjavanja, proizvodnje električne energije, odbrane od poplava i skladištenja vode.http://www.nwcouncil.org/history/GrandCouleeHistory

Washington treba razlikovati od Washington, Distrikta Kolumbije (Washington, District of Columbia), koji je glavni grad Sjedinjenih Američkih Država. Glavni grad savezne države Washington je Olympia ali je najveći grad Seattle. Po cenzusu iz 2010. godine, Washington je imao približno 6,7 miliona stanovnika.

Reference

Kategorija:Savezne države Sjedinjenih Američkih Država
*